Diari Oficial de la Generalitat Valenciana


Sumari del DOGV 8393, del 28-09-2018 (2018/8911)

RESOLUCIÓ de 25 de setembre de 2018, de la Direcció General de Centres i Personal Docent, per la qual es determina el termini de presentació de sol·licituds del procediment d'accés als cossos de catedràtics d'Ensenyament Secundari i catedràtics d'escoles oficials d'idiomes i catedràtics d'Arts Plàstiques i Disseny convocats per les ordres 14/2018 i 15/2018, de 30 d'abril, de la Conselleria d'Educació, Investigació, Cultura i Esport, respectivament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8393

Data del DOGV
:   28-09-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/8911


Data del document
:   25-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 25 de setembre de 2018, de la Direcció General de Centres i Personal Docent, per la qual es determina el termini de presentació de sol·licituds del procediment d'accés als cossos de catedràtics d'Ensenyament Secundari i catedràtics d'escoles oficials d'idiomes i catedràtics d'Arts Plàstiques i Disseny convocats per les ordres 14/2018 i 15/2018, de 30 d'abril, de la Conselleria d'Educació, Investigació, Cultura i Esport, respectivament. [2018/8911]  
Mitjançant l'Ordre 14/2018, de 30 d'abril, de la Conselleria d'Educació, Investigació, Cultura i Esport, es va convocar procediment d'accés als cossos de catedràtics d'Ensenyament Secundari i catedràtics d'escoles oficials d'idiomes (DOGV 8285, 02.05.2018).  
Mitjançant l'Ordre 15/2018, de 30 d'abril, de la Conselleria d'Educació, Investigació, Cultura i Esport, es va convocar procediment d'accés al cos de catedràtics d'Arts Plàstiques i Disseny (DOGV 8285, 02.05.2018).  
Ambdues ordres estableixen en la base 3.2 que el termini de presentació de sol·licituds es determinarà mitjançant resolució del director general de Centres i Personal Docent durant el mes de setembre de 2018.  
D'acord amb això, i fent ús de les competències atribuïdes pel Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, la Direcció General de Centres i Personal Docent, resol:  
  
Primer  
El termini de presentació de sol·licituds d'aquests procediments serà del dia 15 d'octubre al 15 de novembre de 2018.  
  
Segon  
Les sol·licituds s'emplenaran mitjançant el model disponible en la seu electrònica de la Generalitat Valenciana, tal com s'indica en l'article 3.1 de les ordres 14/2018 i 15/2018, de 30 d'abril, de la Conselleria d'Educació, Investigació, Cultura i Esport (DOGV 8285, 02.05.2018).  
  
Les sol·licituds hauran d'emplenar-se seguint les instruccions que s'indicaran en la seu electrònica, i caldrà identificar-se per qualsevol dels sistemes d'identificació o signatura electrònica admesos en la mateixa seu electrònica.  
La presentació per aquesta via permetrà:  
- La inscripció en línia del model oficial.  
- Annexar documents a la sol·licitud, quan siga necessari.  
- El pagament electrònic de les taxes.  
- El registre electrònic de la sol·licitud.  
  
Tercer  
Aquelles sol·licituds emplenades o registrades per altres mitjans diferents de la via telemàtica indicada en l'article 3.1 de les ordres esmentades, es consideraran no presentades dins del termini.  
Igualment, les sol·licituds d'aquells que inicien el procés d'inscripció telemàtica però no el finalitzen en el termini indicat en el punt primer d'aquesta resolució, es consideraran no presentades dins del termini.  
La falta de pagament de les taxes per la via indicada en l'article 3.1 de les ordres 14/2018 i 15/2018 o el dèbit fora de termini determinarà l'exclusió de la persona aspirant.  
En els casos esmentats, els qui així hagen procedit no tindran dret a participar en el procediment d'accés als cossos de catedràtics d'Ensenyament Secundari, catedràtics d'escoles oficials d'idiomes i catedràtics d'Arts Plàstiques i Disseny.  
  
Quart  
A l'efecte de la presentació telemàtica de les sol·licituds, s'habilitaran en els locals dels CEFIRES els mitjans materials necessaris per a garantir l'accés de tot el personal que participa en la convocatòria.  
  
Cinqué  
D'acord amb la base 4.3 de l'Ordre 14/2018 i de l'Ordre 15/2018, en la resolució definitiva d'aspirants admesos i exclosos de la Direcció General de Centres i Personal Docent, s'indicarà la data i el lloc on hauran de presentar els mèrits juntament amb el model de sol·licitud que figurarà en la web de la Conselleria d'Educació, Investigació, Cultura i Esport.  
  
València, 25 de setembre de 2018.- El director general de Centres i Personal Docent: José Joaquín Carrión Candel.